L 144/72
DA
Den Europæiske Unions Tidende
23.5.2022
Tabel 10
Standardfordelingsfaktorer for kvæg i opdrætsfasen Biprodukt
4.5.1.3
Fordelingsfaktor
Dyr, levende vægt
12 %
Mælk
88 %
F o rd e l i n g i n d e n f or l a n d b r u g s m o d u l e t f o r f å r o g g e d e r Der skal anvendes en biofysisk tilgang til fordeling af upstreambelastninger til de forskellige biprodukter for får og geder.
IPCC's retningslinjer for nationale drivhusgasopgørelser (IPCC, 2006) indeholder en model til beregning af energibehov, som skal anvendes for får og som tilnærmelsesværdi for geder.
Denne model anvendes i dette dokument.
Døde dyr og alle produkter fra døde dyr skal betragtes som affald, og formlen for cirkulært fodaftryk (afsnit 4.4.8.1) skal anvendes.
I dette tilfælde skal det dog være muligt at spore produkter fra døde dyr, så der kan tages hensyn til dette aspekt i PEF-undersøgelser.
Det er obligatorisk at anvende standardfordelingsfaktorerne i dette dokument, når der anvendes sekundære datasæt i livscyklusfasen for får og geder.
Hvis der anvendes virksomhedsspecifikke data for denne livscyklusfase, skal fordelingsfaktorerne beregnes med de virksomhedsspecifikke data ved hjælp af de angivne formler.
Fordelingsfaktorerne skal beregnes på følgende måde (45):
For at beregne energi for uld (NEwool), energi for mælk (NEl) og energi for kød (NEg) med virksomhedsspecifikke data skal formlerne i IPPC (2006), som er anført nedenfor, anvendes.
Hvis der i stedet anvendes sekundære data, skal standardværdierne for de fordelingsfaktorer, der er anført i dette dokument, anvendes.
Energi for uld, NEwool
NEwool =
nettoenergi, der kræves for at producere uld, MJ dag-1.
EVwool =
energiværdien af 1 kg produceret uld (vejet efter tørring, men inden affedtning), MJ kg-1.
Der skal anvendes en standardværdi på 157 MJ kg-1 (NRC, 2007) til dette skøn (46).
Produktionwool =
årlig uldproduktion pr. får, kg år-1.
De standardværdier, der skal anvendes til beregning af NEwool, og den deraf følgende nettoenergi, der kræves, er anført i tabel 11.
(45) Der anvendes de samme udtryk som i IPCC (2006).
(46) Standardværdien 24 MJ kg-1, som oprindeligt var anført i IPPC-dokumentet, blev ændret til 157 MJ kg-1 i overensstemmelse med FAO's retningslinjer (Greenhouse gas emissions and fossil energy demand from small ruminant supply chains — Guidelines for assessment (2016)).